钦定古今图书集成/理学汇编/学行典/第272卷 > 蔡学用
## 钦定古今图书集成/理学汇编/学行典/第272卷 > 蔡学用

按《明外史隐逸传》：“蔡学用，字子行，鄞人。父梧，官中书
舍人。生学用于官舍。儿时作对，语辄惊人。父没，兄尽
费遗资，客游京师，不知死所。学用事母孝，抚兄孤逾
于己子，即绝意仕进，好为诗，与友人闻龙阳承鲲、李
生寅论诗，过从无闲。风雨后，里人谒选入都，邀学用
与俱。学用窃念，谓可因此觅兄骨，许之。至则杜门吟”
诵，绝不通辇下人。乃间行觅兄遗骨，果得诸寺庑下
题识宛然，恸哭，即携其柩归。垂老，家屡空，处之晏如。
生寅且死，嘱其子德丰曰：“我死后，必岁奉蔡先生谷
十石终其身。”是岁，德丰以遗命致谷学用，不纳，曰：“吾
无以报亡友，脱君家他日不继，是负先人命也。不若
今日辞之，以善。”故人始终，闻者皆叹服。年七十，得微
疾，即自克死期，闻龙与之诀曰：“信先生今日此中当
无愧怍。”学用笑曰：“故人知我。”至期，召家人前起坐曰：
“伯翼待我久，可以逝矣。”遂瞑。伯翼者，承鲲字也。有诗
十卷藏于家。